Ensimmäinen komission direktiivi 76/331/ETY, annettu 29 päivänä maaliskuuta 1976, juurikkaiden siementen pitämisestä kaupan 14 päivänä kesäkuuta annetun direktiivin 66/400/ETY liitteiden muuttamisesta



Virallinen lehti nro L 083 , 30/03/1976 s. 0034 - 0036

Kreikank. erityispainos: Luku 03 Nide 14 s. 0221

Espanjank. erityispainos: Luku 03 Nide 10 s. 0004

Portugalink. erityispainos: Luku 03 Nide 10 s. 0004

Suomenk. erityispainos Alue 3 Nide 7 s. 0025

Ruotsink. erityispainos Alue 3 Nide 7 s. 0025



ENSIMMÄINEN KOMISSION DIREKTIIVI, annettu 29 päivänä maaliskuuta 1976, juurikkaiden siementen pitämisestä kaupan 14 päivänä kesäkuuta annetun direktiivin 66/400/ETY liitteiden muuttamisesta (76/331/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY(1), sellaisena kuin se on viimeksi muutettuna komission direktiivillä 75/444/ETY(2), ja erityisesti sen 21 a artiklan, sekä katsoo, että jäljempänä tarkoitetuista syistä direktiivin liitettä I olisi muutettava tieteellisen ja teknisen tietämyksen kehityksen perusteella, juurikkaiden yhä yleisimmin käytettävillä yksi-ituisilla lajikkeilla on taipumus risteytyä keskenään, tästä aiheutuvien vaarojen välttämiseksi on näissä määrätyissä tapauksissa määritettävä vähimmäisetäisyys viereisistä viljelyksistä, toisaalta sokerijuurikkaiden siementen laadun parantuminen mahdollistaa itävyyttä ja yksi-ituisuutta koskevien vähimmäisvaatimusten nostamisen, tietyt säännökset on mukautettava vastaamaan kansainvälisten käytössä olevien menetelmien mukaisesti suoritettuja virallisia tarkastuksia, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan liitteessä I olevan A osan 5 kohdan taulukko seuraavasti: >TAULUKON PAIKKA> 2 artikla Korvataan liitteessä I olevan B osan 3 kohdan a alakohdan taulukko seuraavasti: >TAULUKON PAIKKA> 3 artikla 1. Lisätään liitteessä I olevan B osan 3 kohdan b alakohdan aa alakohtaan virke seuraavasti: "Vähintään kolme itua tuottavien sykeröiden osuus saa olla enintään viisi prosenttia itävien sykeröiden määrästä laskettuna." 2. Lisätään liitteessä I olevan B osan 3 kohdan b alakohdan aa alakohdan jälkeen seuraava: "aa) a) Sokerijuurikkaiden tarkkuussiemenet: Vähintään 70 prosentilla itäneistä sykeröistä on oltava yksittäisiä ituja. Vähintään kolme itua tuottavien sykeröiden osuus saa olla enintään viisi prosenttia itävien sykeröiden määrästä laskettuna." 3. Korvataan liitteessä I olevan B osan 3 kohdan b alakohdan bb alakohdan otsikko seuraavasti: "bb) Rehujuurikkaiden tarkkuussiemenet". 4 artikla Jäsenvaltioiden on saatettava: - tämän direktiivin 1 artiklan noudattamisen edellyttämät lait, asetukset ja hallinnolliset määräykset voimaan 1 päivänä heinäkuuta 1978; - muut tämän direktiivin säännösten noudattamisen edellyttämät lait, asetukset ja hallinnolliset määräykset voimaan 1 päivänä heinäkuuta 1977. 5 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä maaliskuuta 1976. Komission puolesta P. J. LARDINOIS Komission jäsen (1) EYVL N:o 125, 11.7.1966, s. 2290/66 (2) EYVL N:o L 196, 26.7.1975, s. 6